TILAYƆRƆ 1
An ka an ɲɛsin Ala ma walasa an ka hɛrɛ sɔrɔ an ka furu kɔnɔ
‘Min ye u da, o ye u kɛ cɛ ni muso ye kabini fɔlɔfɔlɔ.’
Jehova * Ala de ye furu fɔlɔ siri. Bibulu b’a fɔ an ye ko a kɛlen ka muso fɔlɔ da, a nana “n’a ye cɛ yɔrɔ la.” Hadama nisɔndiyara kosɛbɛ fo a y’a fɔ ko: “Nin ye ne kolow la kelen de ye, ne farisogo dɔ don.” (Jenɛse 2:
Ni i b’a fɛ ka furu kɛ tuma min na, a bɛ se ka kɛ i kɔnɔ ko ko bɛɛ bɛna ɲɛ furu kɔnɔ. Nka tiɲɛ yɛrɛ la, hali cɛ ni muso minnu bɛ ɲɔgɔn fɛ kosɛbɛ olu bɛna gɛlɛya dɔw sɔrɔ. (1 Kɔrɛntekaw 7:
1 ALA YE JƆYƆRƆ MIN DI I MA SƆN O LA
BIBULU BƐ NIN DE FƆ: Cɛ de ye denbaya kuntigi ye.
Ni i ye furucɛ ye, Jehova jigi bɛ a kan ko i bɛna i janto i muso la koɲuman. (1 Piɛrɛ 3:7) A ye muso da k’a kɛ i dafalan ye ani a b’a fɛ i k’a minɛ ni bonya ani kanuya ye. (Jenɛse 2:
Ni i ye furu muso ye, Jehova jigi bɛ a kan ko i bɛna bonyaba da i cɛ kan ani ko i bɛna a dɛmɛ walasa a ka se ka a ka furucɛ jɔyɔrɔw dafa. (1 Kɔrɛntekaw 11:3; Efesekaw 5:
I BƐ SE KA MIN KƐ:
I furuɲɔgɔn ɲininka i bɛ se ka kɛ furucɛ ɲuman walima furumuso ɲuman ye cogo jumɛn na. A lamɛn ka ɲɛ, ani i ka kan ka min kɛ i ka o kɛ
Kɛ muɲubaga ye. Ka se k’a dɔn aw bɛ se ka ɲɔgɔn nisɔndiya cogo min na, o bɛ se ka waati ta
2 I JANTO I FURUƝƆGƆN DUSUKUNNATA LA
BIBULU BƐ NIN DE FƆ: I mago bɛ a la ka i furuɲɔgɔn ka nafaw de ɲini. (Filipekaw 2:
I BƐ SE KA MIN KƐ:
Delili kɛ walasa i sumalen ka to ani i labɛnnen ka kɛ lamɛnni kama sani i n’i furuɲɔgɔn ka kuma ko sɛbɛlamaw kan
I janto i ka kumafɔta la ani i bɛna o fɔ cogo min na
3 AW KA MIIRI I N’A FƆ BAARA ƝƆGƆNMAW
BIBULU BƐ NIN DE FƆ: Ni i furu la, i n’i furuɲɔgɔn bɛ ‘kɛ farisogo kelen de ye.’ (Matiyu 19:5) Nka o n’a ta bɛɛ aw bɛɛ ye aw damana mɔgɔ de ye ani a bɛ se ka kɛ aw hakilinataw tɛ kelen ye. O de la aw mago bɛ a la ka aw yɛrɛ dege ka aw miirinantaw ani aw dusukunnataw kɛ kelen ye. (Filipekaw 2:2) Ka kɛ kelen ye o nafa ka bon ni aw bɛna kow latigɛ. Bibulu b’a fɔ ko: “Ɲɔgɔn ye bɛ ko latigɛlen bɛɛ sabati.” (Ntalenw 20:18) A’y’a to Bibulu sariyakolow ka aw ɲɛminɛ ni aw bɛna latigɛli nafamabaw kɛ ɲɔgɔn fɛ.
I BƐ SE KA MIN KƐ:
I dusukunnataw falen ni i furuɲɔgɔn ye, kana dan kunnafoni walima i hakilinataw dɔrɔn fɔli ma
Kuma ni i furuɲɔgɔn ye sani i k’i sen don ko dɔ la
^ dak. 4 Jehova de ye Ala tɔgɔ ye Bibulu kɔnɔ.
bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn